
מדינת ישראל
מינהל התכנון

‏‏‏יום רביעי י"ב אייר תשפ"ג
‏‏‏03/05/2023
מספר בקשה:3056-23-0011
לכבוד

אדון נכבד,

הנדון: החלטה בבקשת חופש מידע מספר "3056-23-0011  – החלטת ממשלה מספר 1838 – צוות היגוי מטרו"

בקשתך מיום 17.4.23 לקבלת מידע  אודות  החלטת ממשלה מספר 1838 מתאריך 11.8.2016 – השקעה רב שנתית לפיתוח התחברה הציבורית במטרופולינים,  התקבלה ונבדקה אל מול גורמי המקצוע הרלוונטיים במשרדנו ולאחר בחינתה, להלן התייחסותנו:

1. בכל הנוגע לבקשתכם לקבל נתונים שונים אודות דיונים שערך צוות היגוי שנדרשה הקמתו מכח החלטה זו וביניהם: מספר דיונים, רשימת בעלי תפקידים שנכחו בדיונים, העתק פרוטוקולים/תמלילים, רשימת בעלי מומחיות שנכחו בהם, נבקש לציין כדלקמן: 
 מבדיקה שערכנו נמצא כי משרד התחבורה הוביל את ועדת ההיגוי הבין משרדית שפעלה מכח החלטת ממשלה מספר 1838.  לכן המידע שהתבקש על ידכם אינו נוצר על ידינו. באפשרותכם לפנות אל הגב' אפרת קילשטוק, הממונה על העמדת המידע לציבור במשרד התחבורה, לצורך בחינת אפשרות מסירת המידע המבוקש על ידם. לנוחיותכם, רצ"ב דוא"ל לשם יצירת קשר עימה:  meida@mot.gov.il.
נא ראו בכך מענה בהתאם לסעיף 8(5) לחוק חופש המידע, התשנ"ח – 1998.
2. בכל הנוגע לבקשתכם לקבלת מסמכים שהוצגו בוועדה לתחבורה יבשתית וכן פרוטוקולים/ תמלילים מישיבה זו, נבקש לעדכן כדלקמן:
במאי 2018 התקיימה ישיבה של הוועדה לתחבורה יבשתית, רצ"ב בקבצים נלווים מסמכים שאותרו מישיבה זו:  פרוטוקול ודוח מסכם.
3. לאחר סיום עבודת צוות ההיגוי, ובהמשך להחלטת הממשלה לעיל לקדם את פרויקט המטרו בוועדה לתשתיות לאומיות, מסקנות עבודת צוות ההיגוי הוצגו בישיבת קונגרס של הות"ל בראשותו של זאב ביילסקי בתאריך 13.12.2018. מצ"ב סיכום הדיון כולל רשימת משתתפים ומצגת שהוצגה בדיון. בהמשך, הוגשה התכנית לות"ל לאחר גיבושה  - למידע סטטוטורי יש לעיין באתר מינהל התכנון "מידע תכנוני" בהתאם למספר הספציפי של תכנית המטרו.
לנוחיותך, רצ"ב קישור לאתר זה: https://mavat.iplan.gov.il/SV3?text=%D7%AA%D7%9E%D7%9C%2F%201088

רמה קדמי-חיים 
הממונה על העמדת מידע לציבור
מינהל התכנון








העתק:
גב' אולה אקסלרוד, מנהלת אגף א' תכנון מרחבי המטרו – מינהל התכנון
גב' עדי סילברמן, מנהלת תחום באגף לתכנון ארצי – מינהל התכנון
עו"ד מתן רוזנברגר, הלשכה המשפטית – מינהל התכנון
גב' אפרת קילשטוק, הממונה על העמדת המידע לציבור – משרד התחבורה

